BKD แรลลี่ยาว 4 วันพุ่ง 12% รับงบปี 64 พลิกกำไร แจกปันผล 0.05 บ. XD 10 มี.ค.65
BKD แรลลี่ยาว 4 วันพุ่ง 12% หลังโชว์งบปี 64 พลิกกำไร 92 ลบ. จากปีก่อนขาดทุน 90 ลบ. แจกปันผล 0.05 บ. XD 10 มี.ค.65 เคาะจ่าย 28 เม.ย.65
BKD แรลลี่ยาว 4 วันพุ่ง 12% หลังโชว์งบปี 64 พลิกกำไร 92 ลบ. จากปีก่อนขาดทุน 90 ลบ. แจกปันผล 0.05 บ. XD 10 มี.ค.65 เคาะจ่าย 28 เม.ย.65
4 มี.ค. 2565

ผู้สื่อข่าวรายงานว่า ราคาหุ้น บริษัท บางกอก เดค-คอน จำกัด (มหาชน) หรือ BKD ณ เวลา 10:25 น. อยู่ที่ระดับ 2.44 บาท บวก 0.08 บาท หรือ 3.39% สูงสุดที่ระดับ 2.44 บาท ต่ำสุดที่ระดับ 2.36 บาท ด้วยมูลค่าการซื้อขาย 2.55 ล้านบาท

ทั้งนี้ ราคาหุ้นปรับตัวเพิ่มขึ้นมาติดต่อกันเป็นวันที่ 4 นับตั้งแต่ราคาปิดที่ระดับ 2.18 บาท เมื่อวันที่ 28 ก.พ.65 คิดเป็นการปรับเพิ่มขึ้นมา 0.26 บาท หรือ 12%
โดยก่อนหน้านี้ นางนุชนารถ รัตนสุวรรณชาติ ประธานเจ้าหน้าที่บริหาร BKD เปิดเผยว่า ผลการดำเนินงานรวมของบริษัทงวดสิ้นปี 2564 บริษัทมีกำไรสุทธิ 92.40 ล้านบาท คิดเป็นกำไรต่อหุ้น 0.09 บาท เพิ่มขึ้น 182.25 ล้านบาท เมื่อเปรียบเทียบกับงวดเดียวกันของปีก่อนที่ขาดทุนสุทธิ 89.82 ล้านบาท
สำหรับผลการดำเนินงานในปี 2565 มีแนวโน้มเป็นบวก เนื่องจากบริษัทเริ่มกลับมาดำเนินธุรกิจได้ตามปกติ และปัจจุบันบริษัทมีมูลค่างานในมือที่รอรับรู้รายได้ (backlog) กว่า 1.7 พันล้านบาท นอกจากนี้บริษัทก็ได้ปรับกลยุทธ์หันไปจับกลุ่มลูกค้าบ้านเศรษฐีที่มีกำลังซื้อสูง ซึ่งปรากฏว่ากระแสตอบรับดีเกินคาดเห็นโอกาสการเติบโตที่ชัดเจน  ซึ่งขณะนี้อยู่ระหว่างยื่นดำเนินการจดลิขสิทธิ์ คาดว่าจะเปิดตัวในเร็วๆนี้ โดยล่าสุดบริษัทได้ส่งมอบงานตกแต่งเพ้นท์เฮ้าส์สุดหรู มูลค่า 200  ล้านบาท
“เราคาดหวังว่าภาครัฐจะมีการกระตุ้นเศรษฐกิจจากโครงการลงทุนต่างๆ เพื่อสร้างความเชื่อมั่นให้กับภาคเอกชน ตอนนี้ BKD ได้กลับมาดำเนินธุรกิจตามปกติ ซึ่งที่ผ่านมาเราไม่มีการปลดพนักงาน เพราะมีแบ็กล็อกงานโครงการกว่า 1.7 พันล้าน  แถมยังได้ปรับยุทธศาสตร์หันไปจับงานตกแต่งบ้านเศรษฐี ทำให้พนักงานมีงานทำอย่างต่อเนื่อง” นางนุชนารถ กล่าว
นอกจากนี้คณะกรรมการบริษัทได้มีมติให้จ่ายปันผลให้กับผู้ถือหุ้นสำหรับงวดผลประกอบการปี 2564 ในอัตราปันผลหุ้นละ 0.05 บาท โดยจะขึ้นเครื่องหมาย XD ในวันที่ 10 มีนาคม 2565 และกำหนดจ่ายปันผลในวันที่ 28 เมษายน 2565 ทั้งนี้จะมีการประชุมสามัญผู้ถือหุ้นเพื่อขอมติอนุมัติการจ่ายปันผลในวันที่ 8 เมษายน นี้